kardosdrur/scandi-wiki huggingface dataset:
Optokobler

En optokobler er en elektronisk komponent eller 2 delkredsløb, som ved hjælp af optiske signaler (lysimpulser) tillader overførsel (envejskobling) af (fortrinsvis digitale) elektriske signaler mellem to kredsløb, der er elektrisk isoleret fra hinanden.

Optokoblere bruges primært i situationer, hvor der mellem en signalkilde og en modtager af signalet er, eller kan forekomme spændingsforskelle, der kan skade modtager-siden ved direkte sammenkobling.

I sin simpleste form består en optokobler af en styrbar lyskilde (typisk en lysdiode – i ældre tid glødelampe) og en lysfølsom komponent (normalt en fotodiode, fototransistor, LDR), anbragt indenfor "synsvidde" af hinanden, men med tilpas stor adskillelse til, at selv store spændingsforskelle mellem de to "sider" ikke kan "slå igennem". Typisk har IC-optokoblere en isolation på op til 5000 volt. De anvendes f.eks. til elnettilkoblede SMPS i f.eks. computere, fjernsyn og vekselrettere, hvor deres funktion er at signalere, at sekundærsiden har nået det rette spændingsniveau.

I mere avancerede typer er fotodioden eller fototransistoren bygget sammen et forstærkerkredsløb, så udgangen på optokobleren leverer et "færdigt" digitalt signal med de 0/5 volt signalniveauer, der almindeligvis bruges indenfor digital elektronik.

Se også 
 Optisk fiber
 Optoelektronik
 Optisk kommunikation

Eksterne henvisninger 
 Ældre men kendt optokobler: CNY17-1,17-2,17-3: Optocoupler, 6 Pin Base-Connected Transistor (Datasheet)

Anvendelser 
 Telephone ringing circuits
 Solid State Relays  Citat: "...The PVI: A Versatile Circuit Element shows a unique application of their Photovoltaic Isolator...Solid State Relay..."
 Supertex AN-D18 Application Note (pdf) 

Optoelektroniske komponenter
Optoelektronik
Elektrisk sikkerhed
Johannes Hjelmslev

Johannes Trolle Hjelmslev (fødenavn Johannes Trolle Petersen) (født 7. april 1873 i Hørning ved Aarhus, død 16. februar 1950 i København) var en dansk matematiker. Han var søn af sadelmager Niels Peter Petersen og Marie Kirstine Pedersen (født Trolle) samt far til sprogvidenskabsmand Louis Hjelmslev. 

Efter at have taget realafgangseksamen ved Skanderborg Realskole 1888 kom han i Aarhus lærde Skole, hvorfra han dimitteredes 1890, tog 1891 filosofikum og 1894 magisterkonferens i matematik. Derefter har han ernæret sig som lærer og manuduktør, bl.a. lærer på Borgerdydskolen. I 1897 erhvervede han doktorgraden for et arbejde om den infinitesimale deskriptivgeometri. Den deri udviste geometriske opfindsomhed lægger sig endnu bedre for dagen i et arbejde i Videnskabernes Selskabs oversigt 1898: "Et nyt princip for linjegeometriske undersøgelser". 27. december 1898 ægtede han Agnes Elisabeth Bohse (født 4. oktober 1874), adoptivdatter af stadslæge Bohse i Fredericia. Fra 1903 havde han lærestolen i deskriptiv geometri på den polytekniske læreanstalt (professorat fra 1905 til 1917). I perioden 1917-1942 var han professor i matematik på Københavns Universitet. Desuden var han rektor sammesteds i perioden 1928-29. Han tog navneforandring i 1904 til "Hjelmslev", da J. Petersen allerede blev brugt af Julius Petersen. Navnet er fra hans fødested, Hjelmslev Herred.

Matematikere fra Danmark
Professorer fra Danmarks Tekniske Universitet
Rektorer ved Københavns Universitet
Æresdoktorer ved Danmarks Tekniske Universitet
Medlemmer af Videnskabernes Selskab
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Personer fra Aarhus
Professorer fra Københavns Universitet
Frederik 1. af Preussen

Frederik 1. (; født 11. juli 1657, død 25. februar 1713) var kurfyrste af Brandenburg (som Frederik 3.) fra 1688 til 1713 og den første konge i Preussen fra 1701 til 1713.

Han var søn af Kurfyrst Frederik Vilhelm af Brandenburg (Den Store Kurfyrste) og tilhørte Huset Hohenzollern. Han efterfulgte sin far som kurfyrste af Brandenburg og hertug af Preussen i 1688. Han opnåede kejserens tilladelse til at lade sig krone til konge i Preussen og blev kronet i Königsberg i 1701. Prisen var ud over et stort beløb til både kejser og kirke, at han skulle følge kejseren i den Spanske Arvefølgekrig. 

Han vandt ikke den store anerkendelse og var kendt som et svagt og nydelsessygt menneske, der ikke gavnede landets økonomi. Han nærede stor interesse for kunst og videnskab og grundlagde et akademi i Berlin (Akademie der Künste) og Universitet i Halle.

Han blev efterfulgt som konge af sin ældste søn, Frederik Vilhelm.

Huset Hohenzollern
Konger af Preussen
Kurfyrster af Brandenburg
Hertuger af Preussen
Protestantiske monarker
Personer fra Königsberg
Nguni-stokkekamp

Nguni-stokkekamp er en kampsport, som udøves i Sydafrikas townships. Sporten udøves af to kombattanter, som hver har to stokke af akacietræ. Stokkene er 3-5 cm i diameter, og den ene benyttes til angreb og den anden til forsvar. Forsvarsstokken holdes på midten, med et stykke tæppe eller lignende viklet om til beskyttelse af hånden. Andre beskyttelsestiltag omfatter hovedbeskyttelse (som regel rugbyhjelme) og forbud mod slag nedefra. Der er desuden to dommere, der dels tæller point, dels styrer sikkerheden.

Sporten har baggrund i hyrdedrenges kampe, men også zuluernes krigertraditioner er en betydende indflydelse.

Kilde 
 , Trans World Sports, 13. december 2011

Se også 

Kampsport
Adam Ludwig Lewenhaupt

Adam Ludwig Lewenhaupt (april 1659 – 12. februar 1719), var svensk greve og general. Én af de dygtige officerer, der blev uddannet under Karl XI af Sverige, og som deltog i den store nordiske krig fra 1700 til sin død.

Han fik den uheldige opgave at skulle lede den hjælpestyrke, der skulle støde op til Karl XII's hær på dens vej ind i Rusland. Karl XII trak dog mere og mere i en østlig retning og det blev sværere for Lewenhaupt at indhente hæren. Det endte med at hjælpestyrken blev slået godt og grundigt af russerne, og man måtte efterlade kanoner og andet materiel. Senere indhentede Lewenhaupt dog Karl, men "hjælpestyrken" blev nærmere en belastning end en hjælp for den svenske hær. Det siges at Karl aldrig tilgav Lewenhaupt dette nederlag.

Personer i Den Store Nordiske Krig fra Sverige
Generaler fra Sverige
Grever fra Sverige
Svenskere i 1600-tallet
Svenskere i 1700-tallet
Sumpeg

 
Sumpeg (Quercus palustris), også skrevet Sump-Eg, er et stort, løvfældende træ. Vækstformen er først slank med vandrette grene, men den bliver senere mere kuplet med hængende skud. Stammen er ret og gennemgående. Med de dybt indskårne blade og de få lapper adskiller sumpeg sig fra rødeg. Ældre træer bevarer evnen til at sætte rødt høstløv. Sumpeg er hjemmehørende i det østlige Nordamerika.

Beskrivelse 
Barken er først olivenbrun med lyse barkporer, senere sølvgrå og glat, og til sidst meget mørkt grå med smalle furer og brede kamme. Knopperne sidder spredt, og de er ægformede og gråbrune. 

Bladene er omvendt ægformede med to store og to mindre samt et antal små lapper. Hver lap er omtrent lige så lang som bred. Begge bladsider er skinnende grønne, undersiden dog med grå hår ved ribbevinklerne. Høstfarven er rød. Hanblomsterne sidder i lange rakler, mens hunblomsterne sidder ret skjult ved de ældste bladhjørner på nye skud. De er ægformede med røde støvfang. De modne agern er små og halvkugleformede i en tynd, behåret skål. Frøene modner og spirer godt i Danmark.

Hovedroden er en dybtgående pælerod. Siderødderne er kraftige og når dybt ned og langt ud (helt forbi kronens drypzone). 

Højde x bredde og årlig tilvækst: 30 x 20 m (20 x 15 cm/år).

Hjemsted 
Sumpegen gror i fugtige lavninger, floddale og moser med næringsrig bund i hele det østlige Canada og USA, hvor den danner blandede løvskove. 

I området omkring Roosevelt i New Jersey, USA, findes arten i skove og som pionertræ sammen med bl.a. konvalbusk, robinie, tulipantræ, amerikansk bøg, amerikansk knapbusk, amerikansk nældetræ, amerikansk platan, amerikansk vin, blyantene, brunfrugtet surbær, glansbladet hæg, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumprose, virginsk ambratræ, virginsk troldnød, virginsk vinterbær, weymouthfyr og østamerikansk hemlock

Noter

Kilde 
 Sten Porse: "Plantebeskrivelser", DCJ 2003 (CD-Rom).

Træer
Eg
Hansine Andræ

Hansine Pouline Andræ, født Schack (5. april 1817 i Sengeløse – 17. marts 1898 i København) var en dansk kvindesagsforkæmper. Hun var søster til forfatteren og politikeren Hans Egede Schack og kvindesagsforkæmperen Marie Rovsing.

Født i Sengeløse Sogn, hvor faderen var sognepræst Nicolai Clausen Schack (1781-1844) og moderen Tagea Dorothea Erasmi (1785-1841).

Hun blev gift den 23. november 1842 med matematikeren og politikeren, gehejmekonferensråd Carl Christopher Georg Andræ (1812-1893), søn af kaptajn Johann Georg Andræ og Nicoline Christine Holm.

Børn 
 Poul (født 1843)
 Victor (født 1844)

Hun er begravet på Assistens Kirkegård.

Noter

Eksterne henvisninger 
 

  på Den Store Danske

Danskere i 1800-tallet
Slægten Schack (borgerlig)
Kvinderetsforkæmpere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Nicolai Clausen Schack

Nicolai Clausen Schack (22. september 1781 i Hillerup ved Ribe – 23. februar 1844) var en dansk præst.

Han var søn af landmand Anders Clausen Schack og Marie Nielsdatter. Han blev student fra Ribe Katedralskole 1800 og tog teologisk embedseksamen 1804, tog eksamen på pædagogisk seminarium 1806. Han blev lærer ved Det Schouboeske Institut og 1807 ordineret kateket ved Frue Kirke i København, men samme år udnævntes han til sognepræst i Sengeløse Sogn i Smørum Herred. Han disputerede 1813 for den filosofiske doktorgrad og blev 1824 provst for Smørum og Sokkelund Herreder. 1833 blev han sognepræst ved Vor Frelsers Kirke på Christianshavn. Sammen med C.H. Visby stiftede han Københavns præstekonvent. Han tog sin afsked 1844 og døde samme år. Han var Ridder af Dannebrog.

Han ægtede 1807 Tagea Dorothea Erasmi (1785-1841), datter af kommandant på Guineakysten, agent Tage Erasmi. Han har skrevet en del historiske, teologiske og landøkonomiske afhandlinger samt udgivet en revision og fortsættelse af H. Hofmans fundatssamling i seks bind (1832-1844).

Børn 
Nogle af hans børn var:
 Marie Nicolina Theodora (11. november 1814 – 25. september 1888) Marie Rovsing
 Hansine Pauline (5. april 1817 – 17. marts 1898) Hansine Andræ
 Hans Egede Schack (2. februar 1820 – 20. juli 1859)

Kilder

Eksterne henvisninger 
 
 
 Nicolai Clausen Schack - møllnitz.dk

Provster fra Danmark
Riddere af Dannebrog
Nicolai Clausen
Danskere i 1800-tallet
Personer fra Sønderjylland (i Danmark)
Artikler fra 1. udgave af Dansk biografisk leksikon
Fission (flertydig)

Fission bruges om noget, der adskilles:

 Fission – betegner i fysik at en atomkerne spaltes
 Fission (erhvervsliv) – betegner at et samarbejde mellem virksomheder eller dele af en virksomhed ophører
Laurbær-familien

Laurbær-familien (Lauraceae) er en familie med ca. 50 slægter og omkring 2.500 arter, der er udbredt i tropiske og subtropiske områder på hele kloden. De kan kendes på deres aromatiske duft med blade, som sidder spredt og gerne skruestillet, og som er læderagtige med blank overflade. Blomsterne er små, og frugterne har hver én enkelt kerne. Her nævnes de slægter, som er optaget på Angiosperm Phylogeny Groups liste.

Note 

 
Laurbær-ordenen
Mercedes (flertydig)

Mercedes har flere betydninger:
 Mercedes (pigenavn) – et pigenavn. Se
 Mercedes-Benz – et bilmærke
 Mercedes GP – et Formel 1-team

 Steder
 Mercedes, Buenos Aires Provinsen, Argentina
 Mercedes, Corrientes, Argentina
 Mercedes, Camarines Norte, Filippinerne
 Mercedes, Eastern Samar, Filippinerne
 Mercedes, Texas, USA
 Mercedes, Uruguay
James Prescott Joule

James Prescott Joule [udtales dʒuːl] (født 24. december 1818 i Salford, nær Manchester, død 11. oktober 1889) var en engelsk fysiker.

Joule studerede varmens natur og opdagede dens sammenhæng med mekanisk arbejde. Dette ledte til teorien om energibevarelse (termodynamikkens 1. lov). SI-enheden for arbejde, joule, er opkaldt efter ham. Han samarbejdede med Lord Kelvin i udviklingen af den absolutte temperaturskala, studerede magnetostriktion (rumfangsændring ved magnetisering) og fandt sammenhængen mellem strømmen gennem en elektrisk modstand og den udviklede varme, nu kaldet Joules lov.

Eksterne henvisninger 

Fysikere fra England
Medlemmer af Videnskabernes Selskab
Modtagere af Copleymedaljen
Modtagere af Royal Medal

Briter i 1800-tallet
Porevit

Porevit (også kaldet Prove) var i vendisk mytologi gud for retfærdighed. Han havde 4 eller 5 hoveder. Hans navn betyder muligvis "Prøvens Herre" eller blot "Prøve". Han afbildes som en olding med et langt foldet eller stribet klædebon, undertiden med kæder om halsen og en offerkniv i venstre hånd.

Vendisk mytologi
Angurvadel

Angurvadel er i nordisk mytologi Vikings magiske sværd.

Artefakter i nordisk mytologi
Skibsteknik

Skibsteknik omfatter alle konstruktionsmæssige parametre omkring bygningen af et skib. Dette arbejde, som omfatter disse forhold, udføres af ingeniører uddannet til formålet, skibsingeniører, maskiningeniører, elektroingeniører og andre.

Faget Skibsteknik hører med til pensum på navigationsskolerne og maskinmesterskolerne.

Nybygning af skib.
I kontraheringsfasen udarbejdes en specifikation, i samråd med kontrahenten, som i detaljer beskriver fartøjet, dvs. skibstype, hoveddimmensioner, lasteevne, fart, passagerantal, navigationsudstyr, aptering, udrustning, maskineri, elektriske systemer etc. Samtidig fastlægges i hvilket klassifikationsselskab skibet skal registreres.

På grundlag af specifikationen udarbejdes alle relevante beregninger og opstillinger i forbindelse med stabilitet, lækberegninger, statisk opdrift, laste/ losse manualer, nødvendig fremdrivningskapacitet kW/ hk med tilhørende linjetegning, malesystemer, materialespecifikationer osv.
Vigtig i denne fase er fastlæggelse af general- og maskinrumsarrangement, middelspant samt linjetegning.

Med linjetegningen, som basis, fremstilles der en skibsmodel af træ, som bliver udsat for forskellige afprøvninger og slæbeforsøg i en prøvetank.

Til brug for værkstederne, på bygningsstedet, her værft, fremstilles relevante arbejdstegninger med tilhørende dokumentation til kommende ejere.

I den afsluttende fase foretager ingeniørerne krængnings- og stablitetsprøver samt prøvesejlads, med det færdige produkt, under kontrol af offentlig myndighed, i Danmark Skibstilsynet (Direktoratet for statens skibstilsyn) og klassifikationsselskabet.

 
Skibsterminologi
Christian Carl Lous

Christian Carl Lous (1724– 24. august 1804) var en dansk matematiker, navigationsdirektør, digter og oversætter (Alexander Pope og John Milton).

Han var søn af Lorentz Lous og bror til Andreas Lous.

Eksterne henvisninger 

 
 Christian Carl Lous - kalliope.org

Oversættere fra Danmark
Medlemmer af Videnskabernes Selskab
Embedsmænd fra Danmark
Opfindere fra Danmark
Matematikere fra Danmark
Dansksprogede forfattere fra Danmark
Danskere i 1700-tallet
Personer i oplysningstiden
Chr. K.F. Molbech

Christian Knud Frederik Molbech (født 20. juli 1821 i København, død 20. maj 1888 sammesteds) var en dansk digter og oversætter af Dantes Divina Commedia 1851-1863. Skrev bl.a. skuespillet Ambrosius (1877) og sangen "Roselil og hendes Moder".

Liv og karriere 

Chr. K.F. Molbech var søn af historikeren og biblioteksmanden Christian Molbech (1783-1857). Han blev i 1839 student, og fik i 1840 Københavns Universitets guldmedalje. Han giftede sig 19. februar 1859 i Kiel med Mathilde Krabbe (24. marts 1841 – 14. december 1914) datter af generalløjtnant Oluf Krabbe. Fra 1871 censor ved Det kongelige Teater indtil 1881. Han blev i 1879 Æresdoktor ved Københavns Universitet og slået til Ridder af Dannebrog i 1887.

Han er begravet i Sorø.

Mathilde Molbech boede som enke i huset "Spurvely" i Askov sammen med datteren Mathilde. Forfatteren Martin Andersen Nexø boede en tid hos dem i "Spurvely". Han fortæller i sine erindringer om stedet og datteren, der ligesom moderen hedder Mathilde Molbech.

Børn 
 Johanne Charlotte Molbech (9. november 1859 – 1928) gifter sig 1890 i Paris med den anerkendte franske forfatter Leon Henry Marie Bloy. I Frankrig kalder hun sig Jeanne Charlotte Molbech.
 Oluf Christian Molbech (1860 – 1927) forfatter
 Holga Marie Molbech (1863 – 1937) Konverterer under indflydelse af sin svoger Leon Henry Marie Bloy til katolicismen i 1893 og bliver religiøs lærer i Schweiz. Her kalder hun sig Marie Thérèse Molbech 
 Knud Molbech (1866 – 1866) 
 Mathilde Molbech (1873 – 1955) levede som ung sammen med sin mor i "Spurvely" i Askov.

Ekstern henvisning 
 Digte, biografi m.m. i Kalliope
 Chr. K.F. Molbech på Dansk Forfatterleksikon
 Sange i Wikisource

Eksterne henvisninger 
 

Digtere fra Danmark
Oversættere fra Danmark
Riddere af Dannebrog
Danskere i 1800-tallet
Personer fra København
Dansksprogede forfattere fra Danmark
Personer i Dansk Biografisk Leksikon
Æresdoktorer ved Københavns Universitet
Dramatikere fra Danmark
Modtagere af Københavns Universitets guldmedalje
Johan Ludvig Heiberg (filolog)

Johan Ludvig Heiberg (født 27. november 1854 i Aalborg, død 4. januar 1928 i København) var en dansk klassisk filolog, professor, dr.phil. (udgiver af græske matematikere) og skolemand.

J.L. Heiberg var søn af læge E.Th. Heiberg og hustru, født Schmidt, og var beslægtet med digteren Johan Ludvig Heiberg (1791-1860). Han blev student fra Aalborg Katedralskole 1871; cand. filol. 1876, vandt Københavns Universitets Guldmedalje 1877, Dr. phil. (Quaestiones Archimedeae) 1879, medlem af Videnskabernes Selskab 1883, bestyrer af Borgerdydskolen i København 1884-1896 og professor i klassisk filologi ved Københavns Universitet fra 1896, Det kgl. danske Videnskabernes Selskabs redaktør, forstander for Universitetets filologiskhistoriske Laboratorium; medarbejder ved Illustreret Verdens-Litteraturhistorie og ved Verdenskulturen og medudgiver af Søren Kierkegaards Skrifter. Han var Ridder af Dannebrog.

I 1906 fandt J.L. Heiberg i Konstantinopel et manuskript (en palimpsest) med originale tekster af Archimedes, der var blevet overskrevet med religiøse tekster i 1200-tallet. Manuskriptet dukkede senere op i Paris og blev solgt på en auktion hos Christie's i New York i oktober 1998 (for 2 mio USD). Den anonyme køber gav palimpsesten til Nigel Wilson fra Walters Art Museum i Baltimore, hvor den nu befinder sig, og hvor de originale tekster er blevet restaureret tilstrækkeligt til, at hovedparten har kunnet læses. Den videnskabelige værdi af de således genfundne, originale tekster af Archimedes kan ikke overdrives.

Heiberg var gift med Cathrine Heiberg, født i Rendsborg, datter af kaptajn M. Asmussen.

Væsentligste udgivelser 
 Archimedes; Eukleides; Apollonios Pergaios; Serenos; Ptolemaios: Litterargeschichtliche Studien über Euklid (1882)
 Eros (1895)
 Attiske Gravmæler (1895)
 Breve fra P.A. Heiberg; Italien.

Referencer

Kilder 
 
 
 Johan Ludvig Heiberg - kalliope.org

Eksterne henvisninger 
 

Filologer fra Danmark
Rektorer ved Københavns Universitet
Faglitterære forfattere fra Danmark
Dansksprogede forfattere fra Danmark
Riddere af Dannebrog
Skolefolk fra Danmark
Medlemmer af Videnskabernes Selskab
Danskere i 1800-tallet
Danskere i 1900-tallet
Johan Ludvig 2
Artikler fra 1. udgave af Dansk biografisk leksikon
Modtagere af Københavns Universitets guldmedalje
Studenter fra Aalborg Katedralskole
Rektorer fra Østre Borgerdyd Gymnasium
Nyserod

Nyserod (Helleborus) eller Julerose er en stor slægt med flere end 500 arter, som er udbredt i Europa og Lilleasien fra Wales, Spanien og Portugal, østpå gennem Middelhavsområdet og Centraleuropa til Rumænien og Ukraine, og langs Tyrkiets sortehavskyst (de Pontiske bjerge) til Kaukasus. Den største koncentration af arter findes i Balkanområdet.

 Almindelig julerose (Helleborus niger)
 Grøn nyserod (Helleborus viridis)
 Påskeklokke (Helleborus orientalis)
 Underart: Rød påskeklokke (Helleborus orientalis ssp. abchasicus)
 Purpurrød julerose (Helleborus purpurascens)
 Stinkende nyserod (Helleborus foetidus)

 Helleborus argutifolius
 Helleborus lividus
 Helleborus vesicarius
 Helleborus atrorubens
 Helleborus croaticus
 Helleborus cyclophyllus
 Helleborus dumetorum
 Helleborus abruzzicus
 Helleborus liguricus
 Helleborus bocconei
 Helleborus multifidus
 Helleborus odorus
 Helleborus thibetanus (synonym: H. chinensis)
 Helleborus torquatus
 Helleborus occidentalis

Litteratur 
 Marlene Ahlberg: Helleborus, 
 C.Colston Burrell og Judith Knott Tyler: Hellebores. A Comprehensive Guide, 2006 

Ranunkel-familien
Lilje

Lilje (Lilium) er en stor slægt, som er udbredt i Europa, Asien og Nordamerika. Her nævnes de arter, som dyrkes i Danmark.

 Brandlilje (Lilium bulbiferum)
 Kongelilje (Lilium regale)
 Kranslilje (Lilium martagon)
 Madonnalilje (Lilium candidum)
 Pragtlilje (Lilium speciosum)
 Tigerlilje (Lilium lancifolium)

Litteratur 
 Edward Austin McRae: Lilies. A Guide for Growers and Collectors, 1998, 
 Michael Jefferson-Brown og Harris Howland: The Gardener's Guide to Growing Lilies, 

Lilje-familien
Rhodesian ridgeback

Rhodesian ridgeback er en hunderace, der oprindeligt stammer fra det sydlige Afrika, hvor den opstod som en krydsning mellem medbragte europæiske hunde med khoikhoiernes jagthunde. Det er en stor rødbrun hund med en karakteristisk stribe af modsat rettede pelshår midt ned ad ryggen (derfor tilnavnet ridgeback). Rhodesian ridgeback er en kærlig og aktiv hund, de kræver meget opmærksomhed og omsorg samt godt med motion.
Rhodesian ridgeback egner sig glimrende til villakvarter hvis hundens ejer er aktiv med sin hund. Racen behøver motion hver dag, det er vigtig at den får lov at undesøge de dufte den finder. (Dufte er en stor del af alle hundes oplevelses verden.) Den passer rigtig godt til børnefamilier men den anbefales ikke til førstegangs hundeejere, da den er selvstændig og viljestærk.

Hunderacer fra Afrika
Mynder
UNIDO

UNIDO (United Nations Industrial Development Organisation) blev oprettet i 1966 som en del af FN, fra 1985 med status som særorganisation, dvs. med selvstændigt budget og styrelse. UNIDO's primære mål er at nedbringe fattigdom i udviklingslande og i lande med overgangsøkonomier gennem bæredygtig industriel udvikling. UNIDO har 173 medlemslande. Hovedkvarteret ligger i Wien, og organisationen er repræsenteret i 35 udviklingslande. 

UNIDO's generaldirektør er Kandeh Yumkella, (Sierra Leone).

Ekstern kilde/henvisning 
 Officiel hjemmeside (på engelsk)

FN
Bæredygtighed
North American Free Trade Agreement

North American Free Trade Agreement, kendt som NAFTA, (, ALÉNA; , TLCAN) er en omfattende frihandelsaftale, der forbinder Canada, USA og Mexico i et frihandelsområde. NAFTA trådte i kraft 1. januar 1994.

Eksterne henvisninger 

Internationale organisationer
Etableret i 1994
Frihandelsaftaler
Thomas Harris

Thomas Harris (født 11. april 1940) er en amerikansk forfatter og manuskriptforfatter, bedst kendt for en række suspense romaner om hans mest berømte karakter, Hannibal Lecter. Alle hans værker er blevet filmatiseret, det mest bemærkelsesværdige er den multi-Oscar vindende The Silence of the Lambs (dansk: Ondskabens øjne) som blev den tredje film i Academy Award historie som fik Oscars i hovedkategorier.

Biografi 
Harris blev født i Jackson, Tennessee,, men flyttede som barn sammen med sin familie til Rich, Mississippi. Han var indadvendt og boglig i grundskolen og derefter blomstrede op i high school. Han gik Baylor University i Waco, Texas, hvor hans hovedfag var engelsk og dimitterede i 1964. Mens han gik på college, arbejdede han som reporter for den lokale avis, Waco Tribune-Herald, som dækker politiets arbejde. I 1968 flyttede han til New York City for at arbejde for Associated Press, indtil 1974, hvor han begyndte sit arbejde på Black Sunday.

Bibliografi 
 Black Sunday (1976) (dansk: Sort søndag)
 Red Dragon (1981) (dansk: Den Røde Drage)
 The Silence of the Lambs (1988) (dansk: Ondskabens øjne)
 Hannibal (1999)
 Hannibal Rising (2006) (dansk: Hannibal vågner)

Referencer 
Notes

Bibliografi

 
 
 Dunning, John. Booked to Die. New York: Charles Scribner's Sons, 1992.
 
 Sexton, David. The Strange World of Thomas Harris. London: Short Books, 2001.

Eksterne henvisninger 
 The Hannibal Lecter Studiolo 
 
 

Romanforfattere fra USA
Thrillerforfattere fra USA